CELEX: 32015R2047
Language: hu
Date: 2015-11-16 00:00:00
Title: A Bizottság (EU) 2015/2047 végrehajtási rendelete (2015. november 16.) az eszfenvalerát hatóanyagnak mint helyettesítésre jelölt anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

17.11.2015   
            
            
               HU
            
            
               Az Európai Unió Hivatalos Lapja
            
            
               L 300/8
            
         A BIZOTTSÁG (EU) 2015/2047 VÉGREHAJTÁSI RENDELETE
   (2015. november 16.)
   az eszfenvalerát hatóanyagnak mint helyettesítésre jelölt anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 24. cikkére, összefüggésben 20. cikke (1) bekezdésével,
   mivel:
   
               (1)
            
            
               Az 540/2011/EU bizottsági végrehajtási rendelet (2) mellékletének A. részében foglaltaknak megfelelően az eszfenvalerát hatóanyag jóváhagyása 2016. június 30-án lejár.
            
         
               (2)
            
            
               Az 1141/2010/EU bizottsági rendelet (3) 4. cikkének megfelelően, a cikkben előírt határidőn belül kérelmet nyújtottak be az eszfenvalerát hatóanyagnak a 91/414/EGK tanácsi irányelv (4) I. mellékletébe való felvétele megújítására.
            
         
               (3)
            
            
               A kérelmező az 1141/2010/EU rendelet 9. cikkének megfelelően előírt kiegészítő dossziékat benyújtotta. A referens tagállam a kérelmet hiánytalannak találta.
            
         
               (4)
            
            
               A referens tagállam a társreferens tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2013. július 30-án benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.
            
         
               (5)
            
            
               A Hatóság a hosszabbítási kérelmet értékelő jelentést észrevételezésre megküldte a kérelmezőnek és a többi tagállamnak, majd a kapott észrevételeket továbbította a Bizottságnak. A Hatóság ezenkívül a kiegészítő összegző dossziét közzétette.
            
         
               (6)
            
            
               A Hatóság 2014. október 22-én eljuttatta következtetéseit (5) a Bizottsághoz arról, hogy az eszfenvalerát várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2015. március 20-án ismertette az eszfenvalerátra vonatkozó vizsgálati jelentés tervezetét a Növények, Állatok, Élelmiszerek és Takarmányok Állandó Bizottságával.
            
         
               (7)
            
            
               Legalább egy, a hatóanyagot tartalmazó növényvédő szer egy vagy több reprezentatív használata tekintetében megállapítást nyert, hogy a 4. cikkben előírt jóváhagyási kritériumok teljesülnek. Ezért e jóváhagyási kritériumokat teljesítettnek kell tekinteni.
            
         
               (8)
            
            
               Az eszfenvalerát jóváhagyásának meghosszabbítására vonatkozó kockázatértékelés korlátozott számú reprezentatív használaton alapul, amelyek azonban nem korlátozzák azon használatokat, amelyek tekintetében az eszfenvalerátot tartalmazó növényvédő szerek engedélyezhetők. Ezért nem indokolt fenntartani a rovarölő szerként való felhasználásokra történő korlátozást.
            
         
               (9)
            
            
               A Bizottság úgy véli, hogy az eszfenvalerát az 1107/2009/EK 24. cikke értelmében helyettesítésre jelölt anyag. Az eszfenvalerát az 1107/2009/EK rendelet II. melléklete 3.7.2.2. és 3.7.2.3. pontja értelmében mérgező anyag, mivel biokoncentrációs tényezője nagyobb mint 2 000, a hosszú távon megfigyelhető hatást nem okozó koncentráció az édesvízi élőlények tekintetében pedig kisebb mint 0,01 mg/l. Az eszfenvalerát tehát teljesíti az 1107/2009/EK rendelet II. melléklete 4. pontja második francia bekezdésében foglalt feltételeket.
            
         
               (10)
            
            
               Ezért helyénvaló meghosszabbítani az eszfenvalerát mint helyettesítésre jelölt anyag jóváhagyását.
            
         
               (11)
            
            
               Az 1107/2009/EK rendelet 20. cikkének a 13. cikk (4) bekezdésével összefüggésben értelmezett (3) bekezdése szerint az 540/2011/EU végrehajtási rendelet mellékletét ennek megfelelően módosítani kell.
            
         
               (12)
            
            
               Az (EU) 2015/1885 bizottsági végrehajtási rendelet (6) az eszfenvalerát lejárati dátumát meghosszabbította annak érdekében, hogy a jóváhagyás meghosszabbítására irányuló eljárás az anyag lejártát megelőzően befejeződhessen. Ugyanakkor, mivel a jóváhagyás meghosszabbítására vonatkozó határozatot a lejárat eredeti időpontját megelőzően meghozták, ez a rendelet az eredeti lejárati időponttól alkalmazandó.
            
         
               (13)
            
            
               Az ebben a rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A hatóanyag mint helyettesítésre jelölt anyag jóváhagyásának meghosszabbítása
   Az eszfenvalerát mint helyettesítésre jelölt anyag jóváhagyása az I. mellékletben foglaltaknak megfelelően meghosszabbodik.
   2. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet melléklete e rendelet II. mellékletének megfelelően módosul.
   3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2016. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 16-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
   
      (3)  A Bizottság 2010. december 7-i 1141/2010/EU rendelete a hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról (HL L 322., 2010.12.8., 10. o.).
   
      (4)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).
   
      (5)  EFSA Journal (2014);12(11):3873. Online elérhető a következő címen: www.efsa.europa.eu
   
      (6)  A Bizottság 2015. október 20-i (EU) 2015/1885 végrehajtási rendelete az 540/2011/EU végrehajtási rendeletnek a 2,4-D, az acibenzolar-s-metil, az amitrol, a bentazon, a cihalofop-butil, a dikvat, az eszfenvalerát, a famoxadon, a flumioxazin, a DPX KE 459 (flupirszulfuron-metil), a glifozát, az iprovalikarb, az izoproturon, a lambda-cihalotrin, a metalaxil-M, a metszulfuron-metil, a pikolinafen, a proszulfuron, a pimetrozin, a piraflufen-etil, a tiabendazol, a tifenszulfuron-metil és a triaszulfuron hatóanyagok jóváhagyási időtartamának meghosszabbítása tekintetében történő módosításáról (HL L 276., 2015.10.21., 48. o.).
   
      I. MELLÉKLET
      
                  Közhasználatú név, azonosító szám
               
               
                  IUPAC-név
               
               
                  Tisztaság (1)
                  
               
               
                  Jóváhagyás dátuma
               
               
                  Jóváhagyás lejárta
               
               
                  Egyedi rendelkezések
               
            
                  Eszfenvalerát
                  CAS-szám: 66230-04-4
                  CIPAC-szám: 481
               
               
                  (αS)-α-ciano-3-fenoxibenzil (2S)-2-(4-klorofenil)-3-metilbutirát
               
               
                  830 g/kg
                  A toulolszennyezettség nem haladhatja meg a 10 g/kg értéket a technikai anyagban.
               
               
                  2016. január 1.
               
               
                  2022. december 31.
               
               
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az eszfenvalerátról szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:
                  
                              —
                           
                           
                              a fenvalerát 2SαR-izomerje és az eszfenvalerát által a vízi szervezetekre jelentett kockázat, ideértve az élelmiszerláncon keresztüli biológiai felhalmozódás kockázatát,
                           
                        
                              —
                           
                           
                              a mézelő méhekre és a nem célzott ízeltlábúakra jelentett kockázat,
                           
                        
                              —
                           
                           
                              a felszín alatti vizek védelme, ha az anyagot érzékeny talaj- és/vagy éghajlati adottságú régiókban alkalmazzák.
                           
                        A használati feltételek között adott esetben kockázatcsökkentő intézkedéseknek is szerepelniük kell.
               
            
         (1)  A hatóanyag azonosításával és specifikációjával kapcsolatos további részletek a vizsgálati jelentésben találhatók.
   
   
      II. MELLÉKLET
      Az 540/2011/EU végrehajtási rendelet melléklete az alábbiak szerint módosul:
      
                  1.
               
               
                  Az A. részben az eszfenvalerátra vonatkozó 10. bejegyzést el kell hagyni;
               
            
                  2.
               
               
                  az E. rész a következő bejegyzéssel egészül ki:
                  
                               
                           
                           
                              Közhasználatú név, azonosító szám
                           
                           
                              IUPAC-név
                           
                           
                              Tisztaság (1)
                              
                           
                           
                              Jóváhagyás dátuma
                           
                           
                              Jóváhagyás lejárta
                           
                           
                              Egyedi rendelkezések
                           
                        
                              „2
                           
                           
                              Eszfenvalerát
                              CAS-szám: 66230-04-4
                              CIPAC-szám: 481
                           
                           
                              (αS)-α-ciano-3-fenoxibenzil (2S)-2-(4-klorofenil)-3-metilbutirát
                           
                           
                              830 g/kg
                              A toulolszennyezettség nem haladhatja meg a 10 g/kg értéket a technikai anyagban.
                           
                           
                              2016. január 1.
                           
                           
                              2022. december 31.
                           
                           
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az eszfenvalerátról szóló vizsgálati jelentésben és különösen annak I. és II. függelékében található megállapításokat.
                              Az átfogó értékelésben a tagállamoknak fokozott figyelmet kell fordítaniuk a következőkre:
                              
                                          —
                                       
                                       
                                          a fenvalerát 2SαR-izomerje és az eszfenvalerát által a vízi szervezetekre jelentett kockázat, ideértve az élelmiszerláncon keresztüli biológiai felhalmozódás kockázatát,
                                       
                                    
                                          —
                                       
                                       
                                          a mézelő méhekre és a nem célzott ízeltlábúakra jelentett kockázat,
                                       
                                    
                                          —
                                       
                                       
                                          a felszín alatti vizek védelme, ha az anyagot érzékeny talaj- és/vagy éghajlati adottságú régiókban alkalmazzák.
                                       
                                    Az alkalmazás feltételei között adott esetben kockázatcsökkentő intézkedéseknek is szerepelniük kell.”
                           
                        
            
         (1)  A hatóanyag pontos azonosítása és részletes specifikációja a felülvizsgálati jelentésben található.